[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000014", "text": "Marchnad Nadolig Myfyrwyr lwyddiannus arall"}, {"text_idx": "#000016", "text": "Aeth y Wobr am y Stondin Orau i fyfyrwyr Sandy Perez-Robles, Andrea Marin-Merizalde a Alejandra Vergara-Pena. Unwaith eto mae Marchnad Nadolig Myfyrwyr Prifysgol Bangor wedi denu cefnogaeth aruthrol gan gwsmeriaid ar draws y brifysgol a'r tu hwnt. Roedd cyfanswm o 12 o staff a 178 o fyfyrwyr gyda 82 o stondinau rhyngddynt yn cynnig amrywiaeth eang o gynhyrchion wedi'u gwneud a\u0302 llaw, fel gemwaith, celf a chrefft, cardiau ac addurniadau, nwyddau wedi'u gwau a'u crosio, sebonau wedi eu gwneud a\u0302 llaw, plushies, cacenni, bwydydd rhyngwladol, gwaith celf a ffotograffiaeth. Galwodd dros 2,000 o ymhelwyr heibio yn ystod y prynhawn a chael cyfle i brynu anrhegion unigryw gyda rhan o'r elw yn mynd i elusen."}, {"text_idx": "#000017", "text": "Bydd stondinwyr wedi ennill 15 o bwyntiau profiad BEA (Gwobr Cyflogadwyedd Bangor) am gynnal stondin, ac ychwaneg o bwyntiau trwy gymryd rhan yn y gweithdai ategol a gynhaliwyd yn ystod yr wythnosau'n arwain at y digwyddiad."}, {"text_idx": "#000018", "text": "Dywedodd Rhiannon Quirk oedd yng ngofal stondin Little Quirk Plush: \u2018Rwyf wedi mwynhau mynychu\u2019r Farchnad Nadolig, mae wedi rhoi cyfle i mi gyfarfod fy nghwsmeriaid a chael adborth. Roedd ffair flwyddyn ddiwethaf yn llwyddiannus ac rwyf yn gobeithio bydd flwyddyn yma'r un fath.\u2019"}, {"text_idx": "#000019", "text": "Cafwyd cerddoriaeth fyw trwy gydol y prynhawn, oddi wrth Fand Pres a Band Cyngerdd Prifysgol Bangor, a hynny\u2019n ychwanegu at y naws lawen."}, {"text_idx": "#000025", "text": "Dewiswyd Coeden Noeth gan Laura Haggett fel enillydd Cynnyrch Mwyaf Arloesol. Hoffai ti\u0302m Byddwch Fentrus ddiolch i bawb a fu\u2019n cynorthwyo yn ystod y dydd, yn cynnwys y cynorthwywyr o blith y myfyrwyr, y Gwasanaethau Eiddo a Champws am waith y tu o\u0302l i\u2019r llenni wrth helpu i osod y stondinau, y Gwasanaethau Masnachol am helpu gyda'r lluniaeth, Llywodraeth Cymru a Phrifysgolion Santander am noddi'r stondin orau, Ti\u0302m Entrepreneuriaeth Ieuenctid Llywodraeth Cymru am noddi'r digwyddiad, ac yn fwyaf oll i'r stondinwyr o blith y myfyrwyr a'r staff am eu brwdfrydedd ac am roi cymaint o ymdrech tuag at greu eu cynnyrch ac am fod yn fentrus!"}, {"text_idx": "#000026", "text": "Dyddiad cyhoeddi: 7 Rhagfyr 2017"}]